open-index/open-wikipedia-markdown huggingface dataset:
Tacubaya

**Tacubaya** er en bydel i det administrative distriktet Miguel Hidalgo i Mexico by. Den ligger vest i byen, og var før koloniseringa kjent som *Atlacuihuayan*. Tacubaya er i dag en rolig bydel og har en rekke restauranter og barer.

## Historie
Arkeologiske funn viser kontinuerlig menneskelig beboelse på stedet siden mellom 450 og 250 f.Kr. av chichimecafolket. Denne bosetningen ble til slutt delt inn i et seremonielt senter i nord og boligområde i sør, og viser tegn pål påvirkning fra teotihuacankulturen. Mexicaene ankom først i 1276, men dro deretter i 1279 til Chapultepec. Det opprinnelige nahuatlnavnet var *Acozcomac*, senere endret til *Atlalcuihaya*, *Atlacuihayan*. Navnet kommer fra nahuatl og betyr «der vann samles». Dette andre navnet ble hispanisert til Tacubaya da spanjolene bygde et kloster her kalt *San&nbsp;José de&nbsp;Tacubaya* i den tidlige kolonitiden.

Området var viktig for spanjolene i den tidlige kolonitiden. Etter erobringen grunnla spanjolene flere kirker, klostre og store hetrskapshus i dette området. Visekongene tilbrakte tid her på grunn av dets naturskjønnhet. Som følge av dettet ble området raskt delt mellom rike og fattige. Tacubaya lå av bredt, flatt land med frittflytende elver som forsynte Mexico by med ferskvann. Å flytte Ny-Spanias hovedstad fra Mexico by (nå det historiske sentrum) til Tacubaya ble vurdert tidlig i kolonitiden, men det skjedde aldri.

Tacubayaplanen, som førte til reformkrigen, ble lagt i Tacubaya.

## Referanser
Nanjing Olympic Sports Center Gymnasium

**Nanjing Olympic Sports Center Gymnasium** (kinesisk: 南京奥林匹克体育中心体育馆) er en innendørs sportsarena som ligger i Nanjing, Kina.  Sportshallen er vanligvis brukt til innendørssporter som håndball, basketball  og kunstløp. Arenaen har en kapasitet på 13 000, og skal være hovedarena for håndball-VM 2009. Den ligger rett i nærheten av Nanjing Olympic Sports Center.

## Referanser


## Eksterne lenker
* Hjemmeside
24. serierunde i 2. divisjon avdeling 4 2009

**24. serierunde i 2. divisjon avdeling 4 2009** startet 9. oktober med oppgjøret mellom Manglerud Star og Bærum og ble avsluttet 12. oktober med FF Lillehammer mot Stabæk 2.

## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Monumento a La Raza

**Monumento a La Raza** er et monument i Mexico by som består av en pyramide og en rekke statuer. Det befinner seg nord i byen, langs Avenida de los Insurgentes. Pyramiden er 50 meter høy, og på toppen er det en ørn. Monumentet er et minnesmerke viet landets urbefolkning.

Prosjektet ble utført av ingeniøren Francisco Borbolla, og sto ferdig i 1940. Skulpturene er av Luis Lelo de Larrea.

I 2023 ble det fremmet forslag om å gi monumentet status som en del av hovedstadens verdensarv.

## La Raza metrostasjon og metrobusstasjon
Ved monumentet er det både en metrostasjon og en metrobusstasjon med navn La Raza.

## Referanser
Perisur

**Centro Comercial Perisur**, mest kjent som **Perisur**, er et kjøpesenter i det administrative distriktet Coyoacán sør i Mexico by. Det ligger på hjørnet mellom motorveiene Periférico Sur og Avenida de los Insurgentes Sur, i bydelen Jardines del Pedregal. Perisur er et av de største og eldste kjøpesenterne i Mexico. Det administreres av forretningskjeden Liverpool.

Perisur ble åpna i 1980. Senteret har ca. 270 forretninger og kinoen Cinépolis, som er per 2019 er Mexicos tredje største kino. Den har 15 saler i tillegg til 4 saler med VIP-kino, én Cinepark og én sal med IMAX-skjerm.

Kjøpesenterets navn er satt sammen av *Per-* fra motorveien Periférico og *-sur* («sør»).

## Eksterne lenker

*
Kalixälven

**Kalixälven** eller **Kalix älv** (meänkieli: *Kaalasväylä* og *Kaihnuunväylä*, nordsamisk: *Gáláseatnu*) er ei elv i Norrbottens län i Sverige. Den er 430&nbsp;km lang og nedbørområdet er 18&nbsp;130&nbsp;km² og middelvannføringen er 290&nbsp;m³/s.

Elva begynner i Kebnekaise-massivet i Kiruna kommune, og renner mot sørøst gjennom landskapet Lappland. Ved Tärendö snur elva mot sør og renner gjennom Norrbotten. Den munner ut i Bottenviken sørøst for Kalix. De viktigste sideelvene er Kaitumälven, Tärendöälven og Ängesån.

Kalixälven er sammen med Vindelälven, Torneälven og Piteälven en av de fire store elvene i Norrland som ikke er utbygd til kraftproduksjon. Det ligger flere fosser og stryk i elva, hvorav de største er Jockfallet og Linafallet.

Navnet er en forsvensking av det nordsamiske navnet *Gáláseatnu*, som er dannet av *gállit* = «vade» eller *gálus* = «sval» og *eatnu* = «stor elv». På tornedalsfinsk kallas elva *Kaalas-* eller *Kaihnuunväylä*. 

Elva var fra russisk side foreslått som grenseelv da Sverige måtte avstå Finland til Russland etter finskekrigen i 1808-1809. Sverige ønsket at grensa skulle gå ved Kemi älv, og til slutt ble grensa trukket ved Torneälven, midtveis mellom de to. 

## Referanser
Ramūs

**Ramūs** er en egyptisk flåte som representerer den siste rest av den tusenårige papyrusbåtbyggingen i nyere tid. Papyrus-sivet døde for lenge siden ut i Egypt. Langs Nilen mot sør fram til Victoriasjøen eksisterer papyrusplanten fremdeles, men det blir etterhvert mindre av denne plantearten lenger nord.

I det sørlige Egypt lå mindre oppdyrkede øyer som i eldre tid bare var tilgjengelige med farkoster i Nilen. Til dette formålet ble sivfartøyer brukt i meget lang tid av de lokale beboere. I moderne tid var også de siste rester av papyrusplantene utryddet i det sørlige Egypt, og i mangel på andre alternativer var man nødt til å bruke halm som erstatning.

## Ramūs
Den enkelte flåte bestod av tre lange bunter som opprinnelig var av papyrusstilker, senere av halm, og tre til fire tverrgående stokker eller planker som ble lagt ovenpå og festet til buntene. Forstevnen på denne flåten ble som regel ble bøyet oppover som på de eldre papyrusbåtene i oldtidens Egypt, men i senere tid hendte det at dette ikke ble gjort. En slik *ramūs* skal være cirka 4 meter lang og 0,9 meter bred.

Farkosten ble også benyttet for transport av mindre gods nedover Nilen, men det hendte at de lokale pottemakerne kopierte flåtens konstruksjon ved å erstatte buntene med potter. Dette ble gjort ved å stikke grener gjennom håndtakene på pottene som ble festet sammen, og så la man stokker som planker oppå. En enslig mann satt på båten med en stake og en padleåre.

Ulike betegnelser er brukt om denne båttypen; **rms**, **roms**, **rūmes**, **rawamis** eller **ramas**. Den siste betegnelsen er brukt som en generell betegnelse på flåtefarkoster i Etiopia, Eritrea, Sudan og Djibouti.

## Litteratur
* *Aak to Zumbra, a dictionary of the World`s Watercraft*, Basil Greenhill, 2000, ISBN 0-917376-46-3
Polyforum Cultural Siqueiros

**Polyforum Cultural Siqueiros** er et multifunksjonelt kulturhus som er en del av World Trade Center Mexico i Mexico by. Bygninga ligger langs Avenida de los Insurgentes. Den har en utradisjonell form og er dekka av en enorm mural av kunstneren David Alfaro Siqueiros, «La Marcha de la Humanidad», som regnes som verdens største mural.

Polyforum brukes både til musikk, teater, dans og andre forestillinger. Det har inneholder blant annet forumet Foro Universal og teateret Teatro Polyforum.

## Eksterne lenker
*
Piteälven

**Piteälven**, eller **Pite älv**, (lulesamisk: *Bihtámädno*, pitesamisk *Bidumiedno*) er ei elv i Norrbottens län i Sverige. Den er 410&nbsp;km lang, med et nedbørområde på 11&nbsp;285&nbsp;km² og en middelvannføring ved utløpet på 160&nbsp;m³/s. 
 
Elva har utspring fra innsjøen Pieskehaure ved grensa mot Norge, like ved Sulitjelmamassivet. Den renner derfra i sørøstlig retning og passerer gjennom flere store innsjøer, som Tjeggelvas og Vuolvojaure. Den munner ut i Bottenviken ved Pitsund, 10 kilometer sør for Piteå. De største sideelvene er Abmoälven, Varjisån, Vistån og Lillpiteälven.

Piteälven er en av Sveriges nasjonalelver, og er sammen med Vindelälven, Torneälven og Kalixälven en av de fire store elvene i Norrland som ikke er utbygd til kraftproduksjon. Den største fossen er Storforsen ved Vidsel, som også er Norrbottens største turistmål med ca. 180&nbsp;000 besøkende per år. Andre kjente fosser er Trollforsarna, Benbryteforsen, Åkerselforsen, Trångforsen og Fällforsen. Ved Hundforsen krysser Inlandsbanan elven på en av Sveriges få gjenværende kombibroer som trafikkeres av både bil og tog i samme løp.

## Referanser


## Eksterne lenker
*
Pauli Jørgensen

**Pauli Jørgensen** (født 4. desember 1905 i Frederiksberg, død 30. oktober 1993) var en dansk fotballspiller og trener/manager. Han var den mestspillende danske landslagsspiller i 22 år (1939–1961).

Jørgensen spilte 283 kamper for Boldklubben Frem mellom 1924 og 1942, og ble dansk mester med Frem i 1931, 1933, 1936 og 1941. I 1936–1937 ble han toppscorer med 19 mål. Han vant det danske mesterskapet som manager for Frem i 1944. Han spilte 47 kamper for Danmark, inkludert 12 som lagkaptein og scoret 44 mål mellom 1925 og 1939. Han spilte også 75 kamper for Stævnet.

Pauli Jørgensen ble utropt til den danske spiller som hadde hatt størst betydning for fotballspillet i Danmark gjennom de første 50 år i *Dansk Boldspil Union* (DBU). På 1980-tallet kom han i Guinness rekordbok som Danmarks eldste aktive spiller.

Pauli Jørgensen trente den norske klubben Drafn i 1948–1949.

## Meritter
;Individuelt
* Beste norske midtbanespiller: 1930
* Toppscorer i den danske fotball-liga: 1926-27
* Most Valuable Player in the First 50 Years of the Danish FA: 1971
;Lag
* Dansk champion: 1930-31, 1932-33, 1935-36 and 1940-41 med Frem
* Cupvinnere: 1927, 1938 and 1940 med Frem
;Trener
* Dansk champion: 1943-44 med Frem

## Bibliografi
**Biografi**
* *Skyd – Pauli : Fodboldspilleren Pauli Jørgensens Erindringer*, Arnkrone, 1944

## Referanser


## Eksterne lenker
* 
* Paulis «den blå bog» på *BK Frem's website*
* Pauli Jørgensen - fra folkehelt til folkepensionist på *BK Frem's website*
Torgersøya

**Torgersøya** er en 0,3 km² stor øy i Ytre Oslofjord helt sørøst i Tønsberg kommune.

På øya finnes i tillegg til 15 hytter, den nedlagte Torgersøy fyrstasjon med et fredet klokketårn og tåkeklokke. Om sommeren driver Civitan Club Tønsberg camping på Torgersøya, med egen båttransport fra fastlandet.  Øya har flytebrygger på nordvestsiden.

Det har lenge vært drevet sauebeite her, og i 2008 var det satt ut 40 sauer på øya, blant annet for å få ned vegetasjonen.Det har vært bosetning her fra 1700-tallet og fram til tidlig på 1900-tallet.

## Referanser
Bjoreio

**Bjoreio** (eller *Bjoreia*) er ei elv i Eidfjord kommune i Vestland. Den renner fra Tinnhylen til Eidfjordvatnet og er 40,6 kilometer lang. Elva har et nedbørfelt på . Den naturlige middelvannføringen ved utløpet er , men vannføringen er idag adskillig lavere som følge av kraftutbyggingen i vassdraget.

Bjoreio har utspring på nordvestsida av Sildabunutane i Hardangervidda nasjonalpark. Elva, som her kalles *Eitro*, renner deretter mot sørøst gjennom den vide Sildabudalen og ut i Langavatnet (1&nbsp;223 moh). Under navnet *Snero* fortsetter elva det korte stykket ned til innsjøen Tinnhylen (1&nbsp;213 moh). Fra Tinnhylen renner elva, som nå heter Bjoreio, mot nordvest ut av nasjonalparken og ned Bjoreidalen. Ved turisthytta Nybu kommer sideelva Svinto inn fra øst. Her renner elva gjennom Bjoreidalen naturreservat. I reservatet er det fredselsforbud utenom spesielt oppmerkede stier i tida 20. mai til 20. juli, av hensyn til hekkende fugl. Ved Storlia ligger den 81 meter høye og 1&nbsp;160 meter lange Sysendammen, som demmer opp Sysenvatnet i sideelva Leiro, like før denne munner ut i Bjoreio. Elva fortsetter mot vest gjennom Sysendalen, og mottar sideelvene Isdølo fra nord og Drolstølbekken fra sør. Ved Fossli danner elva den 182 meter høye Vøringsfossen, hvor den kaster seg ned i den trange og dype Måbødalen. Elva munner ut i Eidfjordvatnet i Øvre Eidfjord, bare 500 meter fra naboelva Veig. Videre fra Eidfjordvatnet fortsetter den korte elva Eio ut i Hardangerfjorden.

Bjoreio er sammen med elva Sima mot nord utbygd til kraftproduksjon i Sima kraftverk, med Sysenvatnet som hovedmagasin. Hovedelva er ført i tunnel over til Sysenvatnet, og sammen med de øvre deler av Isdølo føres vannet videre til kraftverket på nordsida av Simadalsfjorden. Elva er tørrlagt nedenfor Sysendammen mesteparten av året, men i sommersesongen er det pålagt å slippe vann slik at vannføringen i Vøringsfossen skal være minimum 12&nbsp;m³/s. 

I nedre ende av Måbøvatnet krysser den gamle veien elven på Måbø bru.

## Referanser




## Eksterne lenker
*
Put Your Hand in the Hand

**«Put Your Hand in the Hand»** er en kanadisk gospelsang med melodi og tekst av Gene MacLellan, som ble utgitt på single fra albumet *Put Your Hand in the Hand* av Ocean. Sangen lå på en andreplass på Billboard Hot 100-singlelisten. Den var også den 22. bestselgeren i 1971. 

Låten lå 17 uker på VG-lista, hvor beste plassering var 1. plass i ukene 40 til 45 i 1971.

## Coverversjoner
Tallrike artister har spilt inn coverversjoner av «Put Your Hand in the Hand» på plate:

* Joan Baez utgav sangen på albumet *Blessed Are...* (Vanguard VID-6570/1 (stereofonisk LP) og Vanguard VSQ 40001/2 (kvadrofonisk LP) i august 1971. Produsent var Norbert Putnam.
* Cindy und Bernt utgav en tyskspråklig versjon «Ich fand eine Hand» på singlen Cornet CQM 440. Den tyske teksten var skrevet av Kurt Feltz.
* Donny Hathaway. Hans versjon ble utgitt på albumet *Donny Hathaway* (Atco Records SD 33-360 (USA). og Atlantic K 40241 (Storbritannia) i 1971.
* Frankie Laine. Hans versjon ble utgitt på albumet *A Brand New Day* (Amos AAS7013) i 1971.
* Loretta Lynn utgav den på albumet *I Wanna Be Frree* (Decca DL 75282) i 1971.
* Anne Murray utgav sangen på albumet *Snowbird* (Capitol ST-579) i 1971. Gene MacLellan skrev også «Snowbird».
* Elvis Presley spilte den inn i RCA Studio B, Nashville, 8. juni 1971. Den ble utgitt på LP-platen *Elvis Today* (RCA LSP 4671) 20. februar 1972. Produsent var Felton Jarvis.
* Randy Stonehill utgav sangen på albumet *Born Twice* (One Way JC-31252) i 1971. Produsent var Larry Norman.
* Evie Tornquist utgav den på LP-platen *Evie synger* (Klango FLP-3023) fra 1972
* Evangelisten Garner Ted Armstrong fremførte den i episoden, som ble vist 31. januar 1976, av *[[Hee-Haw]]*.

## Norske versjoner
Finn Sidselrud og Einar Jemtland har skrevet  norske tekster. Sidselruds versjon  bærer tittelen «Tenk så fint». Jemtlands versjon heter «Hvis du tror du er stor».

## Referanser
Prudential Center

**Prudential Center** er en multifunksjonsarena i Newark i den amerikanske delstaten New Jersey, og har siden oktober 2007 hvert hjemmearenaen til New Jersey Devils som spiller i National Hockey League.

Prudential Centers har fått kallenavnet *The Rock* etter logoen til hovedsponsoren *Prudential Financial* som sitter på navnerettighetene til hallen i 20 år, til en pris av USD 103,5 millioner.

Hallen blir også brukt som hjemmearena av New Jersey Ironmen som spiller i Major Indoor Soccer League og av basketball-laget til Seton Hall University.

Hallen ligger i Newarks downtown og er det første arenaen av sitt slag som er blitt åpnet i storbyområdet New York siden åpningen av Continental Airlines Arena, senere Izod Center i 1981, en arena Prudential Center til en viss grad har avløst.

## Bakgrunn
New Jersey Devils spilte tidligere sine hjemmekamper i Continental Airlines Arena, denne hadde imidlertid utdaterte fasiliteter, og ligger litt vanskelig til mht offentlig kommunikasjon. Laget hadde derfor et lavere publikumsgjennomsnitt enn forventet. Det hadde derfor i årevis gått rykter om at laget kom til å flytte til en annen del av USA.

Det ble derfor tatt initiativ  til bygging av en ny arena som måtte ligge mer tilgjengelig og med mer moderne fasiliteter. Tometn som ble valgt ligger bare to kvartaler fra hovedjernbanestasjonen Pennsylvania Station midt i byen og nær annen offentlig kommunikasjon, både buss og bybane.

Grunnsteinen for arenaen ble lagt ned 3. oktober 2005. Da byen Newark hadde grenser for hvor store midler de ville gå inn i prosjektet med, og dette var i ferd med å bli brutt, sa New Jersey Devils seg villig til å gå inn med USD 100 millioner på eiersiden. 

Det var videre planlagt at NBA-laget New Jersey Nets, som også hadder Continental Airlines Arena som hjemmearena, også skulle spille i det nye Prudential Center. Men laget vedtok senere at de i 2010 skal bygge en egen arena i Brooklyn, New York City. 

Arenaen ble åpnet 25. oktober 2007 med en åpningskonsert av det «lokale» rockebandet Bon Jovi og 27. oktober fikk hallen sitt første idrettsarrangement da New Jersey Devils spilte sin første hjemmekamp her mot Ottawa Senators, hvor gjestene vant 1-4. Den første seieren i hallen fikk hjemmelaget fire dager senere da de slo Tampa Bay Lightning 6-1. 

## Eksterne lenker
* 
* Arenaens hjemmeside
Sima

**Sima** er ei elv i Eidfjord kommune i Hordaland. Elva er 29,64&nbsp;km lang, med et nedbørfelt på 146,14&nbsp;km², og en middelvannføring på 8,86&nbsp;m³/s.

Elva har utspring på vestsida av Hardangerjøkulen, hvor den danner det isdemte Demmevatn. Fra Rembesdalsvatn renner elva ned i den dype Simadalen. Her lå tidligere den 272 meter høye Rembesdalsfossen, som nå er tørrlagt etter kraftutbygging. I Simadalen kommer sideelva Skytjedalselva inn fra sør, gjennom Skytjefossen, og elva fortsetter vestover til den munner ut innerst i Simadalsfjorden.

Sima er utbygd til kraftproduksjon i Sima kraftverk sammen med naboelva Bjoreio i sør. Kraftverket ligger i fjellet under Kjeåsen på nordsida av Simadalsfjorden.

## Referanser
Anne Cathrine Berger

**Anne Cathrine Berger** (født 27. november 1972) er en norsk politiker for Arbeiderpartiet. Hun har vært politisk rådgiver for fiskeri- og kystminister Helga Pedersen, politisk rådgiver i Arbeiderpartiets stortingsgruppe for daværende parlamentarisk leder Helga Pedersen og har vært leder i Oslo Arbeidersamfunn. Hun har også vært samfunnspolitisk direktør i NITO, informasjonssjef i Norske Kvinners Sanitetsforening og sentralstyremedlem i Norsk Kvinnesaksforening som da ble ledet av Marit Nybakk. Hun har også vært medlem av Oslo bystyre og styremedlem i DIXI. Hun var medlem av Mjøs-utvalget.

Berger er cand.polit. fra Universitetet i Oslo i 2007 med fagene statsvitenskap, kristendom og sosiologi. 

## Referanser
Svetlana Boginskaja

**Svetlana Leonidovna Boginskaja**, belarusisk Святлана Леанідаўна Багінская - *Svjatlana Ljeanidawna Bahinskaja* (russisk: Светлана Леонидовна Богинская; født 9. februar 1973 i Minsk) er en tidligere sovjetisk/belarusisk turner.

Hun har tre OL-gull og fem VM-gull i sin karriere.

Hun bor i dag i Houston i Texas, er gift og har to barn.

## Referanser


## Eksterne lenker
*
Keowee

**Keowee** er ei elv i Pickens og Oconee County i Sør-Carolina, USA. 

Den dannes ved samløpet av elvene Toxaway og Whitewater, men dette samløpet ligger nå under vannet i Lake Jocassee, et reservoar dannet av Lake Jocassee-demningen. Elva renner fra Lake Jocassee-demningen og inn i Lake Keowee, et reservoar dannet av Keowee-demningen og Little River-demningen. Ved samløpet mellom Keowee og Little River nedenfor Keowee-demningen dannes elva Seneca, ei sideelv til Savannah.
Wells Fargo Center

**Wells Fargo Center**, tidligere navn: **Wachovia Center**, **CoreStates Center** og **First Union Center**, er en multifunksjonsarena i Philadelphia i den amerikanske delstaten Pennsylvania, og har siden 1996 vært hjemmearenaen til Philadelphia Flyers i NHL og Philadelphia 76ers i NBA.

Arenaen ble bygget på tomten til den tidligere John F. Kennedy Stadium som ble revet i 1992, og arenaen ble i vesentlig grad finansiert av private midler, mens byen Philadelphia sto for utbyggingen av den lokale infrastrukturen.

Arenaen hadde tidligere navn etter banken Wachovia, men byttet til dagens navn per 1. juli 2010 etter banken og finansieringselskapet Wells Fargo.

Arenaen blir også benyttet som konsertarena, og følgende artister har opptrådt der:AC/DC, Aerosmith, Christina Aguilera, Alice in Chains, Barenaked Ladies, Beyoncé, Britney Spears, Blink-182, Bon Jovi, David Bowie, Garth Brooks, Brooks & Dunn, Mariah Carey, Ray Charles, Eric Clapton, Coldplay, Phil Collins, Crosby, Stills, Nash & Young, Miley Cyrus, Dave Matthews Band, Neil Diamond, Celine Dion, The Eagles, Fleetwood Mac, Genesis, Green Day, Don Henley, Janet Jackson, Jay-Z, Billy Joel, Elton John, Kiss, Korn, Avril Lavigne, Madonna, Barry Manilow, Paul McCartney, Metallica, George Michael, New Kids on the Block, Stevie Nicks, Oasis, Pearl Jam, Tom Petty & the Heartbreakers, Phish, P!nk, The Police, Prince, Red Hot Chili Peppers, The Rolling Stones, Rush, Simon & Garfunkel, Spice Girls, Bruce Springsteen, Gwen Stefani, Barbra Streisand, Justin Timberlake, Shania Twain, U2, Van Halen, Velvet Revolver, Roger Waters, The Who, Steve Winwood, Stevie Wonder og Yanni.

## Eksterne lenker
*
Sälka

**Sälka** (nordsamisk: *Sealggá*) er et fjellmassiv i Kebnekaiseområdet i Kiruna kommune. Den høyeste toppen ligger 1865 meter over havet. Øst for massivet ligger dalen Tjäktjavagge (*Čeakčavággi*) der Kungsleden går. Svenska Turistföreningen har et anlegg med fjellhytter i Tjäktjavagge øst for Sälkatoppen.

Fra Sälkastugorna utgår også vandringsveien *Dürlings led* till Kebnekaise.
Aktse

**Aktse** er et sted i Jokkmokk kommune i Norrbottens län som utgjør inngangsporten til den svenske nasjonalparken Sarek. Stedet ligger langs Kungsleden. I Aktse finnes en fjellhytte som drives av Svenska Turistföreningen. 

## Referanser
Lindemans tivoli

***Lindemans tivoli*** er en norsk roman skrevet av forfatteren Kjell Ola Dahl. Romanen kom ut i 2008.

*Lindemans tivoli* er en samtids-satire, samtidig som det er en roman om nær fortid i norsk finanshistorie. I *Lindemans tivoli* fortsetter familiekrøniken som ble innledet med romanen Lindeman & Sachs fra 2006. Lindemans tivoli er en selvstendig oppfølger og kan leses uavhengig av romanen Lindeman & Sachs. Det er fremdeles Anders Lindeman som er fortellingens hovedperson. 

## Handling
Romanen starter i 1993 og handlingen varer fram til slutten av 1990-tallet. Anders Lindeman er ferdig utdannet bibliotekar fra Statens bibliotek- og informasjonshøgskole, men har valgt å satse på egen databedrift istedenfor arbeid på bibliotek. Anders og hans indiske venn Khumar, er i ferd med å utvikle nye videospill. De har også visjoner om det nye Internett. De har verksted i kjelleren på gården Bakketeig på Jevnaker.

Anders er avstandsforelsket i Frid, en kvinne med begge føtter solid plantet i bevegelsen for alternativ livsstil. Dessverre for Anders er Frid gift med en annen. 

Samtidig møter leseren den unge spekulanten Odin Johansen, som etter å ha flagget sine etiske idealer på et foredrag avholdt i Polyteknisk forening, investerer store penger i inkassobyrået Kredittfinans, etablert av Jonny Stene, en gründer med svært tvilsom moral.

Per Ole Lindemans kompanjong Jim Klafstad, brenner alle broer i Norge og flytter til London. Han skal bygge opp en ny avdeling for derivatmarkedet i en britisk  forretningsbank. Jim ansetter den unge og vakre Ulrikke Sachs, som er student ved London School of Economics.

It-bedriften til Anders og Khumar har framtiden for seg. Når det blir kjent at de to er i gang med å utvikle en egen nettleser, *Tivoli*, blir bedriften deres et attraktivt kjøpsobjekt for norske investorer. En av dem som kjøper seg inn, er broren til Anders, Per Ole. Snart begynner den gamle konflikten mellom brødrene å blomstre opp. Per Ole presser på i styret og sørger for at Anders må forlate bedriften han selv har bygget opp.

I London har Jim Klafstad god medgang i starten. Han nyter også stor tillit i bankens direksjon. Men når Ulrikke Sachs gjør en alvorlig tabbe, velger han å skjule tapet hennes istedenfor å gjøre det offentlig. Nå snur lykken for Jim, tapene begynner å vokse til katastrofale dimensjoner.

Inkassobyrået Kredittfinans viser seg å være gründeren Stenes private lekegrind. Odin Johansen, som er tungt inne på eiersiden vil ut, men det viser seg å være lettere sagt enn gjort. For å nå sine mål tyr Odin først til handlinger med tvilsom moral, siden til handlinger av tvilsom juridisk karakater.
Thorvaldsens Museum

**Thorvaldsens Museum** er et enkeltkunstnermuseum som ligger på  Bertel Thorvaldsens Plads på Slotsholmen i København ved siden av Christiansborg.

Museet ble oppført i årene 1839–1848 etter en offentlig innsamling i 1837 og er tegnet av Michael Gottlieb Bindesbøll. Det åpnet 18. september 1848.

Frisen utvendig skildrer Thorvaldsens hjemkomst fra Roma i 1838. Den  ble opprinnelig laget av maleren Jørgen Sonne, men ble etter hvert så skadet av eksos og annen forurensning, at man i 1949-59 fikk den trukket ut av muren og erstattet av en kopi laget av Axel Salto.

Thorvaldsen døde 4 år før museet sto ferdig. En uke før museet slo dørene opp for publikum, ble kisten hans overflyttet fra Vor Frue Kirke i  København til gravkammeret som ligger i museets indre gård.
## Samlingen
Museet inneholder en lang rekke av Thorvaldsens verker som originalmodeller; det vil si, det er gipsmodellene som ble brukt til å fremstille de endelige marmor- og bronsestatuene og -relieffene, som er utstilt i museet. 

I tillegg til statuer og relieffer, inneholder museet en lang rekke malerier, tegninger og grafiske trykk av andre kunstnere, som Thorvaldsen samlet i sin levetid. Museet oppbevarer også en rekke av Thorvaldsens personlige effekter og klær som han brukte til daglig.

## Direktører

* Annette Johansen fra 1. februar 2017
* Stig Miss fra 1989–til september 2016
* Dyveke Helsted 1963–1989

## Fredning
Museumsbygningen ble fredet i 1945.

## Referanser


 

## Eksterne lenker
*
Pårte

**Pårte** (lulesamisk: *Bårdde*) er et fjell i den sørlige delen av  Sarek, beliggende ca. 20 km nord for Kvikkjokk. Fjellmassivet har to topper på over 2 000 m, Bálgattjåhkkå på 2016 meter og Bårddetjåhkkå på 2 007 meter. I fjellmassivet ligger også isbreen Bårddejiegŋa og fjelltoppen Sáitáristjåhkkå, som er en av de få fjelltopper i Sverige som krever fjellklatring for å bestiges. 

Gjennom sin nærhet till Kvikkjokk og den lett tilgjengelige 2000 meter høye fjelltoppen Bårddetjåhkkå, besøkes Pårte ofte av vandrere.
## Referanser
Krigsminnekorset

**Krigsminnekorset** (nederlandsk: *Oorlogsherinneringskruis*) er en nederlandsk medalje innstiftet av dronning Wilhelmina 16. mars 1944. Krigsminnekorset ble tildelt for innsats i krigen mot Tyskland og Japan, enten dette skjedde i Nederlands væpnede styrker, i handels- og fiskeriflåten eller i sivil luftfart. Krigsminnekorset ble tildelt for innsats mellom 10. mai 1940 og inntil verdenskrigens slutt. Tjenesten måtte ha en varighet av minst seks måneder. Også tjeneste for Nederlands allierte kunne belønnes med Krigsminnekorset. 

## Utforming
Krigsminnekorset erstattet ærestegnet for militæravdelinger fra 1869 og er utformet med dette som forbilde. Medaljen er utført i bronse. Det har form som et kors med utbøyde armer. Korsendene er dekorert med bokstaven «W», dronning Wilhelminas monogram. Midtmedaljongen er oval og bærer dronning Wilhelminas venstrevendte portrett omgitt av et hosebånd med innskriften «VOOR KRIJGSVERRICHTINGEN» (*for krigsoperasjoner*). Korset er lagt på en krans av eikeblad. 

Korset er opphengt i et oransje bånd med grønne kantstriper.

Båndet ble utstyrt med spenner som anga hva slags type innsats medaljen ble tildelt for. Samme mottager kunne tildeles flere spenner for innsats av flere typer eller deltagelse i ulike operasjoner. Dersom en person hadde flere båndspenner ble dette angitt med åttetaggede stjerner på båndstripen.

## Referanser


## Kilder
* Evers, C.H.: *Onderscheidingen*, Amsterdam: De Bataafsche Leeuw, 2001
* Müller, Erik: «Oorlogsherinneringskruis», *Nederlandske Ridderorden en Onderscheidingen*
Bårddetjåhkkå

**Bårddetjåhkkå** er en 2 007 meter høy fjelltopp i fjellmassivet Pårte i Sareks nasjonalpark i svensk Lappland. Gjennom sin nærhet til Kvikkjokk er den en av Sveriges mest lett tilgjengelige fjelltopper på omkring 2 000 meter. I nærheten av toppen ligger Axel Hambergs observatorium fra 1910.

## Se også
* Liste over fjell i Skandinavia

## Fotnoter



## Referanser
Kitchen Nightmares

***Kitchen Nightmares*** er en amerikansk materelatert reality-serie som har gått på Fox siden 2007 (med noen års opphold). Konseptet gikk ut på at kokken Gordon Ramsay skulle tilbringer en uke med en restaurant som var truet av nedleggelse i et forsøk på å redde etableringen. Ramsey gransket både maten og driften generelt og gikk ofte hardt til verks overfor både eiere og kokker. Serien var basert på den britiske *[[Ramsay's Kitchen Nightmares]]* (2004-2014). 

Ramsys besøkte over 70 spisesteder i løpet av de syv sesongene serien gikk. Til tross for hans besøk og ofte omfattende omstrukturering av driften viste det seg at over 60 % prosent av de amerikanske spisestedene han besøkte måtte legge ned. I 2008 ble han også anklaget for å ha ødelagt en restauranteiers karriere, og ble saksøkt for en halv million pund - om lag 5,3 millioner kroner.

En norsk versjon, *[[Hellstrøm rydder opp]]*, kom på TV3 i 2008. 

## Referanser


## Eksterne lenker
*
Daxikulturen

**Daxikulturen** (kinesisk: 大溪文化, pinyin: *Daxi wenhua*, 5000 f.Kr.- 3000 f.Kr.) var en neolittisk kultur sentrert i  Tre kløfterregionen langs Yangtzeflodens midtre løp i Kina. Kulturen utstrakte seg fra vestre Hubei til østre Sichuan, med en avlegger i Perleflodens delta. Funnstedet Daxi, ved Qutangkløften i fylket Wushan i den nåværende byprovinsen Chongqing, ble oppdaget av Nels C. Nelson i 1920-årene. Mange av Daxi-funnstedene er blitt ødelagt eller har havnet under vann ved oppdemmingen av De tre kløfters demning.

## Kjennetegn og levninger

Typisk for Daxifunnsteder er funn av *dou* (sylindriske flasker), hvite *pan* (tallerkener), og rød keramikk. Daxikulturens folk dyrket ris. Daxifunnsteder er de som viser noen av Kinas eldste funn av vollgraver og beskyttelsesmurer.

Daxikulturen hadde kulturell interaksjon med Yangtzeelvens delta. De hvite *pan* fra kulturen er også blitt funnet i Yangtzedeltaet, blant annet på funnsteder knyttet til  Majiabangkulturen. Omvendt er det funnet jadegjenstander ved Daxi som synes å være inspirert fra Yangtzeelvens delta.

Daxikulturen ble etterfulgt av Qujialingkulturen.

Befolkningen: Det var en høy frekvens av Y-kromosom-haplogruppen O3d i menneskelevningene, og dette adskiler seg fra funn annetsteds i Kina. Denne haplogruppen er sjelden i moderne mennesker, med signifikant insidens bare blant hmong–mien (10%) og austroasiatiske (6%) befolkninger. Dette kunne tyde på at folkene av Daxikulturen var forfedrene til disse folkegrupper som med tiden migrerte sørvestover.

## Referanser


## Litteratur
* Sarah Allan (red.): *The Formation of Chinese Civilization: An Archaeological Perspective*, ISBN 0-300-09382-9
* Kwang-chih Chang: *The Archaeology of Ancient China*, ISBN 0-300-03784-8
Jan Erik Fillan

**Jan Erik Fillan** (født 30. mai 1978 i Porsgrunn) er en norsk tenor. Han har studert på Barratt Due musikkinstitutt og ble uteksaminert fra Statens Operahøgskole våren 2003. Som frilansoperasanger har han hatt flere engasjement og roller for Den norske opera, Operaen i Kristiansund, Opera Nordfjord, Opera Østfold og Ringsakeroperaen. 

## Roller
* Alfredo Germont i La traviata
* Nemorino i L'elisir d'amore
* Max i Der Freischütz
* Gabriel von Eisenstein i Flaggermusen
* Don Ottavio i Don Giovanni
* Orfeus i Orfeus i Underverdenen
* Remendado i Carmen.
* Pang i Turandot

## Priser
* Erling Kroghs sangerlegat 2009
* Statens Kunstnerstipend,
* Ruud-Wallenbergs Fond,
* Hydro Kulturpris,
* Porsgrunn Kulturpris

## Eksterne lenker
* Legat til stilfull tenor med levende scenepersonlighet
* Heimeside
* https://web.archive.org/web/20161111050446/http://www.janerikfillan.phanfare.com/ Management]
Subkhiddin Mohd Salleh

**Subkhiddin Mohd Salleh** (født 1966) er en malaysisk fotballdommer som bor i Parit Buntar. Han har vært internasjonal dommer for FIFA siden 2000.  

Han ble utvalgt som dommer under U-20-VM 2007 i Canada, hvor han dømte gruppespillskampene mellom Panama og Argentina, og mellom Skottland og Costa Rica, samt åttendedelsfinalen mellom Chile og Portugal, hvor han viste ut tre spillere.

Han er forhåndsutvalgt som mulig dommer under VM i fotball 2010.

## Referanser


## Eksterne lenker
* Oversikt over internasjonale kamper 
* FIFA-profil
Carsten Skjelbreid

**Carsten Skjelbreid** (født 1972) er en norsk sportsjournalist og programleder. 

Han begynte som programleder i TV 2 Sporten i 2001 etter å ha jobbet i *[[Nettavisen]]*. Han har vært programleder i programmer som *[[Best uten ball]]*, *Familiens ære*, *Sport og spill*, *Hockeyfeber* og ''Vinn på minuttet''. I TVNorge har han vært programleder for sportssendinger på MAX og Eurosport Norge.

I 2009 vant han *[[Skal vi danse (TV-program)|Skal vi danse]].*

## Kilder
* www.filmfront om Carsten Skjelbreid 

## Eksterne lenker
* 
*
Kvikkjokk

**Kvikkjokk** (lulesamisk: *Huhttán*) er en liten fjellby i Jokkmokk kommune i Norrbottens län i det svenske landskapet Lappland. Byen hadde 70 innbyggere i 2007. Fjellbyen er beliggende ved veis ende 120 km nordvest for Jokkmokk. Stedet er kjent som et av de mest populære utgangspunkt for vandring i nasjonalparkene Sarek og Padjelanta, og for sitt stadig foranderlige elvedelta der elvene Gamájåhkå og Tarraätno møtes i innsjøen Sakkat.

Flere vandringsleder utgår fra Kvikkjokk. Nord for stedet går Kungsleden, med overnattningshytter utplasserte med jevne mellomrom, noe som innebærer at strekningen ikke krever telt. Sør for byen går en mindre besøkt del av Kungsleden, som nesten er uten hytter til å overnatte i.

Vest for Kungsleden går Padjelantaleden, som begynner (eller slutter) i Kvikkjokk og strekker seg opp til innsjøen Akkajaure. Også Nordkalottleden begynner (eller slutter) i Kvikkjokk og strekker seg til Sulitjelma og Kautokeino kommune i Norge. Fra Kvikkjokk løper  Padjelantaleden og Nordkalottleden langs samme vei de første 20 kilometer, men etter cirka 20 kilometer går Nordkalottleden lengre mot vest.

## Historie
På slutten av 1600-tallet ble det utvunnet sølv i gruvene Silbbatjåhkkå og Alkavare. For bearbeiding av malmen ble det anlagt et smelteverk i Kvikkjokk, der den første foredlingen fant sted i 1662. Etter 40 års virksomhet hadde malmen tatt slutt og smelteovnen ble nedlagt.

Etter sølvutvinnings-perioden ble Kvikkjokk utgangspunkt for lappemisjonen blant samene. Naturforskeren Carl von Linné besøkte Kvikkjokk under sin Lapplandsreise i 1732.

På 1760-tallet ble det anlagt en kirke på stedet.

På midten av 1800-tallet oppstod det en ny kolonisering av byen, der nybyggerne livnærte seg av jakt, fiske og manuelt jordbruk. Den nåværende kirken ble oppført i 1906 – 1907. Den Svenska Turistföreningens fjellstasjon ble bygd i 1928.

## Referanser


## Eksterne lenker
*
Låsetråd

**Låsetråd** er en spesiell ståltråd som brukes til låsing av festemateriell som bolter og muttere. Det er en bløt metalltråd laget av varmebestandig eller galvanisert ståltråd, i legering med krom, nikkel og/eller kopper. Slike låsetråder er vanlig å bruke på blant annet fly og på racerbiler hvor det er viktig med lav vekt.

Dimensjonene 0.5&nbsp;mm, 0.8&nbsp;mm, 1.0&nbsp;mm og 1.2&nbsp;mm er de mest vanlige trådtykkelsene i millimeter, og i tommer er 0.020", 0.032" og 0.041" (0.51&nbsp;mm, 0.81&nbsp;mm og 1.04&nbsp;mm) de meste vanlige.

Det brukes en spesiell tang for å tvinne trådene sammen som kalles for en låsetang.

## Referanser
Fredrik Hagemann

**Fredrik Hagemann** (1929&ndash;2019) var en norsk geolog og offentlig tjenestemann, sentral i utviklingen av den norske oljeindustrien.

Fredrik Hagemann var elev ved Kongsgård skole i Stavanger. Han var utdannet cand.real., og var statsgeolog ved Norges geologiske undersøkelse 1957–1966. Hagemann arbeidet ved Industridepartementets oljekontor fra 1966, før han var direktør i Oljedirektoratet i Stavanger 1972–1990. Han var fungerende direktør samme sted i perioden 1990–1996.

Hagemann var en svært benyttet foredragsholder og hadde en av landets største private boksamlinger.

Han var sønn av litteraturhistoriker og litteraturkritiker Sonja Hagemann.

## Referanser


## Eksterne lenker
* «Vi var bare tre stykker som administrerte hele oljeindustrien», intervju med Hagemann i *Teknisk Ukeblad* 20. april 2014
Kızılırmak

**Kızılırmak** (tyrkisk for «Rød elv»), også kalt **Halys** (fra gresk: Ἅλυς), er den lengste elva som i sin helhet ligger i Tyrkia. Den er 1&nbsp;355 kilometer lang, med et tilsigsfelt på 77&nbsp;100&nbsp;km².

Elva har sitt utspring øst for Sivas i høylandet i Øst-Anatolia, og renner først mot vest og sørvest, og danner deretter en stor bue, hvor den først renner mot vest, deretter nordvest, passerer like nordøst for Tuzsjøen, og snur så mot nord og nordøst, hvor den løper sammen med sin største sideelv, Delice (gresk: *Cappadox*). Den snur så mot nordvest igjen til samløpet med Devrez, så tilbake mot nordøst, og løper sammen med Gökırmak før den til slutt munner ut i Svartehavet. Våtmarksområdene i deltaet er vernet som Ramsarområde.

Elva er i stor utstrekning utbygget til produksjon av elektrisk kraft, og det ligger flere større demninger langs elva, hvorav den største er Altinkaya-demningen.

## Historie
Hettittene kalte den *Maraššantiya*, og den dannet vestgrensa til landet Hatti, kjerneområdet i Hettitterriket. I antikken dannet den grensa mellom Asia Minor og resten av Asia. Etter slaget ved Halys var elva grense mellom Lydia i vest og Media i øst, fram til Krøsus av Lydia krysset elva for å angripe Kyros den store i 547 f.Kr. Han ble beseiret, og Persia utvidet sitt territorium helt til Egeerhavet.

## Eksterne lenker
* 
* Livius.org: Halys , fotografier
* Region Halys, Syddansk Universitet (engelsk)
Steve Winwood

**Stephen «Steve» Lawrence Winwood** (født 1948) er en britisk vokalist, låtskriver, gitarist og keyboardspiller.

Winwood begynte tidlig å interessere seg for musikk, i første omgang jazz og dixieland. Han begynte derfor tidlig å spille ulike instrumenter, som trommer, gitar og piano og allerede da han var åtte år spilte han i et familieband.

I begynnelsen på 1960-tallet begynte han i broren Muff Winwoods band, The Muff Woody Jazz Band. I 1963 sluttet gitaristen Spencer Davis seg til bandet, og de endret navn til The Spencer Davis Group. Spencer Davis Group spilte såkalt «blåøyd soul». Winwood ble ansett som å være et vidunderbarn da han til tross for sin unge alder var en respektert keybordist på Hammondorgel og hans klare tenorstemme og sang på linje med de store soulsangerne.

Gruppen hadde store hits, som «Keep on Running» og «Gimme Some Lovin», men Winwood forlot gruppen i 1967 for å begynne i det mer psykedelisk orienterte bandet Traffic. I 1969 ble dette bandet oppløst og Winwood slo seg sammen med sin gamle venn Eric Clapton som da akkurat hadde lagt ned Cream. Sammen med to andre dannet de gruppen Blind Faith. Gruppen hadde en stor hit i «Can't Find My Way Home», men det ble allikevel en kortlivet gruppe da den ble oppløst allerede i november samme år. Traffic ble samlet igjen i 1970 og fortsatte fram til 1976, da den ble oppløst for godt. 

I 1977 ga han ut sitt første solo-album og i 1986 ble *[[Back in the High Life]]* gitt ut, og denne ble Winwoods store gjennombrudd som soloartist med hitsinglene «Higher Love» og «Wake Me Up On Judgement Day». For den første av disse fikk han også Grammy Award. Han befestet sin popularitet med albumene *[[Roll with It (album)|Roll with It]]* fra 1988 og *[[Refugees of the Heart]]* fra 1990, som begge ble storselgere. I 1994 ble Winwood og Jim Capaldi fra Traffic gjenforent, og disse ga ut albumet *Far From Home*. Winwood ga i 1997 ut albumet *[[Junction Seven]]* og fikk en radiohit med sangen «Spy In The House Of Love». Han hadde deretter et lengre opphold før han gjorde comeback med *[[About Time  (Steve Winwood-album)|About Time]]* i 2003 som ble fulgt opp med *[[Nine Lives (Steve Winwood-album)|Nine Lives]]* i 2008.

I 2004 samplet Eric Prydz Winwoods låt «Valerie» til megahiten «Call On Me».

## Diskografi

## Referanser


## Eksterne lenker
* 
* 
* 
*
Çoruh

**Çoruh** (georgisk ჭოროხი) eller *Ch'orokhi* er ei elv i Tyrkia og Georgia.

Den har sitt utspring i Mescit-fjellene (3&nbsp;225 moh) i det nordøstlige Tyrkia, og renner gjennom Georgia før den når Svartehavet.
Det er 13 demninger/vannkraftverk i elva, bl.a. Derinerdemningen.
Heimevernets vernedyktighetsmedalje

**Heimevernets vernedyktighetsmedalje** er en av fire norske vernedyktighetsmedaljer fra Forsvaret. Den ble innført i 1990.

## Utforming
Medaljens avers viser Heimevernets emblem. Tidligere viste aversen en budstikke over to korslagte økser omgitt av en laurbærkrans. Revers har innskriften «HEIMEVERNET – FOR FRED OG FRIHET» i bokmålsutgaven og «HEIMEVERNET – FOR FRED OG FRIDOM» i nynorskutgaven.

Medaljen er opphengt i et bånd i Heimevernets farger, grønt og gult. Båndet er grønt, 35 mm bredt og har ti smale gule striper, hver 1 mm brede. Det kan utstyres med inntil tre stjerner. Stjernene var tidligere gylne av farge før de i statuttene av 2011 er stjernen beskrevet som forsølvet. Ifølge statuttene fra 2020 skal de igjen være forgylte.

## Tildeling
Medaljen tildeles personell som overføres til Heimevernet før de har gjennomført full førstegangstjeneste i Hæren, Sjøforsvaret eller Luftforsvaret, etter 200 dagers tjeneste i vedkommende forsvarsgren og Heimevernet. Etter at medaljen er tildelt, får personell i Heimevernet en stjerne etter gjennomføring av henholdsvis fem, ti og femten årlige øvelser.

## Se også
*Heimevernets fortjenstmedalje

## Referanser


## Kilder
*Hallberg, Harald: *Norske dekorasjoner. Tildelt med bånd til å bæres på uniform eller sivilt antrekk*, Ålgård: Dreyer bok, 2012
*''Heder og ære. Nasjonale og internasjonale dekorasjoner brukt i Norge'', bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
*Monn, John: «Vernedyktighetsmedaljen. Del 2», *Forsvarets Forum*, nr. 10, 1995, s. 28
*''Statutter for de mest benyttede medaljer i Forsvaret'' , av 26. april 2012, Forsvaret
Petter Løyning

**Petter Løyning** (født 2. september 1989) er en norsk bandyspiller fra Stabekk i Bærum. Han spiller midtbane for Stabæk. Hans største styrke er overblikk, teknikk og hans harde skudd. Han har draktnummer 6.

Løyning har representert Norges landslag i alle årsklasser (Kaptein U-19) og har siden sesongen 09/10 vært gjenganger i A-landslagstroppen. Han ble Stabæks toppscorer i sesongen 07/08 med 34 mål og i sesongen 08/09 med 32 mål.

Han er bror av Jan-Olav Løyning, som også er bandyspiller i Stabæk.

**Meritter**

NM-gull: 6 

Seriegull: 4

26 A-landskamper

Bronse Europacup 2008

Aldersbestemte NM- og Seriegull 8, 

Toppscorer i Stabæk: 07/08, 08/09, 10/11, 11/12, 

## Referanser
Ludvig Thorsen

**Ludvig Thorsen** (1884&ndash;1980) var en norsk skipsingeniør. Han var kjent som utvikleren av lokalruteskipene av sjøbusstype kjent som «Den hvite flåte».

## Liv og virke

Thorsen var utdannet ved Trondheims tekniske læreanstalt i 1904 og studerte senere ved Teknisk høgskole i Danzig i Tyskland. Han ble ansatt som ingeniør ved Stavanger Støberi & Dok i 1907, hadde praksis ved to skipsverft i USA og arbeidet som konsulent i Stavanger frem til han i 1917 ble ansatt som teknisk direktør i Det Stavangerske Dampskibsselskab. Denne stillingen hadde han til han gikk av med pensjon i 1955, 71 år gammel. 

Han var sønn av skipsfører Jacob Ludvig Thorsen (1956–1925) og Anne Christine Thorsen (1858–1948). Han giftet seg med Alfhild Augusta Welding Olsen i 1913. Thorsen døde i Stavanger 21. januar 1980 – 96 år gammel.

## Sjøbussenes far
Ludvig Thorsen er særlig kjent for at han konstruerte de første sjøbussene som ble satt i trafikk i 1937&ndash;1939. Dette var passasjerskip med dieselmotorer som var konstruert for å kunne holde stor fart, og som i mindre utstrekning tok med seg gods, og de ble kalt buss fordi innredningen og seteradene lignet en buss. De to første – MS «Ekspress» og MS «Ekspress II» – ble bygget ved Det Stavangerske Dampskibsselskabs eget verksted på Klasaskjæret i Stavanger, mens den større MS «Fjorddrott» ble bygget ved Rosenberg Mekaniske Verksted i Stavanger og utrustet på Klasaskjæret. MS «Fjorddrott» ble satt i trafikk i juni 1939 og den representerte en revolusjon i skipstrafikken på Ryfylkefjordene. Etter krigen ble det bygget flere skip av samme og lignende type og de fikk navnet Den hvite flåte siden de ble hvitmalt i stedet for svart som var vanlig for lokalrutebåter.

Det var «som skaper av fjordbusstypen» han ble utnevnt til Ridder av 1. klasse av St. Olavs Orden i april 1950. I 2018 ble det besluttet at plassen foran hovedinngangen til DSD-bygget i Børevigå i Stavanger skulle få navnet Ludvig Thorsens plass.

## Referanser


## Kilder
* Hugo Carl Lütcherath, *Den hvite flåte*, 2008, ISBN 978-82-8163-021-5
Akkajaure

**Akkajaure** (lulesamisk: *Áhkájávrre*) er en innsjø i Jokkmokk og Gällivare kommuner i Norrbottens län i landskapet Lappland i Sverige. Innsjøen befinner seg nordvest for Stora Lulevatten. Akkajaure er et regulert vannmagasin og oppstod ved byggingen av kraftverket ved Suorvadammen. Under det som idag er vannoverflaten lå tidligere et antall mindre innsjøer og mange kvadratkilometer med land for  reinbeite. Akkajaures størrelse varierer mellom 94 og 242&nbsp;km². Vannstanden ligger mellom 423 og 453 meter over havet.

Sjøens økologiske status klassifiseres som «dårlig», vesentlig på grunn av vannstandsvariasjoner. Kjemisk er sjøen betydelig påvirket av luftbårne forurensninger, spesielt polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia.

Området omkring Akkajaure er sommerstid det vestlige kjerneområdet for Sirges sameby. Det anvendes som sommer-, høst- og vårbeite for rein. Om sommeren er det et intensivt kalvings- og brunstområde samt et område for merking av reinkalver. Et stort antall faste reindriftsanlegg finnes innenfor området og benyttes til merking av kalver og slakting. Der er det også oppført reinvokterhytter og samiske høyløer.

Sør for Akkajaure ligger fjellet Áhkká.

## Etymologi
Navnet er hentet fra Samisk mytologi hvor *Áhkká* er den samiske gudinnen som stod for alt det kloke og skjønne i verden, og hvor jávrre er den lulesamiske benevnelsen for innsjø. Dette forklarer også grunnen til at «áhkká» i det samiske språket brukes som et samisk navn på bestemødre og andre gamla (kloke) koner. Jmf forøvrig det nå utdødde akkalasamiske språket. På finsk brukes ordet «akka» om gamle koner i sin alminnelighet.

Akka er også navnet på ledergåsen i Selma Lagerlöfs bok Nils Holgerssons underbara resa genom Sverige, på grunn av hennes rolle som gammel og klok.

## Se også
*Liste over innsjøer i Skandinavia

## Referanser




## Eksterne lenker
*
Segway

**Segway PT** er en ståhjuling, et batteridrevet, selv-balanserende kjøretøy på to hjul, konstruert av Dean Kamen og produsert av Segway Inc. i New Hampshire i USA. PT er en engelsk forkortelse for *personal transporter*, mens den gamle endelsen HT var en forkortelse for *human transporter*. Enheten holdes oppreist av datamaskiner og motorer i bunnen av enheten, samt et integrert gyroskop som sørger for at føreren lettere klarer å holde balansen. Man lener seg forover for å kjøre fram, og tilsvarende bakover for å bremse eller rygge. Svinging foretas ved å benytte styret. Toppfart ved standardinnstilling er 20 km/t.

Produksjonen ble avviklet i 2020.

## Historie
Segway ble introdusert i 2001, og produksjonen startet året etter. Produktet ble avduket 3. desember 2001 i Bryant Park i programmet *[[Good Morning America]]*, og den første modellen så dagens lys i 2003. Selv om alvorlige ulykker sjelden forekommer, omkom Segways eier James Heselden på en kjøretur i 2010.

## I Norge
Mens man kunne kjøre ståhjulinger lovlig i mange land har kjøretøyet – på grunn av veitrafikklovgivningen – inntil 1. juli 2014 vært ulovlig å benytte på såvel privat som offentlig vei i Norge. Grunnene til dette var blant annet topphastigheten på 20 kilometer i timen, noe som fører til at kjøretøyet er å regne for moped. Unntakene har vært guidede publikumsturer i Bodø, og ved tillatt bruk av ansatte i Kongeparken. Etter Stortingsvalget i 2013 ble det uttalt at den nye borgerlige regjeringen likevel kom til å godkjenne bruken av Segway på norske veier. De ble tillatt fra 1. juli 2014.

## Modeller
* Segway i167 
* Segway e167 
* Segway p133 
* Segway i170
* Segway i180 
* Segway i190 
* Segway X2 
* Segway I2
* Segway Drift W1

## Referanser




## Eksterne lenker
* 
* Segway Nordic